คือผมเป็นวุ้นในตาเสื่อม เวลาหลี่ตาในที่เเสงสว่าง หรือบนท้องฟ้าจะเห็นเป็นใสๆ จับตัวกันเป็นก้อน เเล้วเวลาตอนกลางคืนเมื่อจ้องมองที่มืดมันก็จะมืดไปหมดเลย หรือเวลาปิดตา1ข้างเเล้วมองบนท้องฟ้า มันจะเป็นดำๆ วาปมาพอกระพิบตาก็หาย นี่มันคืออาการจะไรหรอครับ ตอนนี้เครียดมากเลย เครียดจนที่อยากจะฆ่าตัวตายไปให้จบเลย ผมคิดว่าตาผมคงมีปัหา เเละตาอาจจะบอดได้ผมเครียดจริงๆ กลัวทุกอย่าง
สวัสดีค่ะ งาน,อาการของภาวะน้ำวุ้นตาเสื่อม คือจะมองเห็นเป็นจุดดำหรือลูกน้ำหรือเส้นสีดำคล้ายหยากไย่ ลอยไปลอยมา อาการมักจะเด่นชัดเวลาที่มองไปที่พื้นผิวเรียบๆ เช่น ฝาผนังสีพื้น กระดาษเปล่าหรือท้องฟ้า ซึ่งสิ่งที่เห็นลอยไปมา คือ ส่วนของน้ำวุ้นตาที่ขุ่นเป็นจุด เป็นก้อน หรือเป็นเส้น หากเป็นมากขึ้น อาจเห็นเป็นแสงคล้ายฟ้าแลบหรือแสงแฟลชจากกล้องถ่ายรูป ซึ่งเกิดจากวุ้นในลูกตาหดตัว ส่งผลให้เกิดแรงดึงรั้งที่ผิวของจอประสาทตา จึงเกิดคล้ายแสงแฟลชขึ้นมาได้ดังนั้น การที่เห็นจุดดำเป็นครั้งคราว แต่หากไม่ได้ลอยไปมา และไม่ได้เห็นอยู่เรื่อยๆ ก็อาจไมใช่ภาวะน้ำวุ้นตาเสื่อมค่ะ ส่วนการที่จ้องมองในที่มืดแล้วมองไม่เห็น ก็ไม่ใช่อาการของน้ำวุ้นตาเสื่อมเช่นกัน อย่างไรก็ตาม จากอาการเท่าที่เล่ามา อาจไม่สามารถบอกได้ว่าผิดปกติหรือไม่ และเป็นอาการของอะไร ดังนั้นแนะนำควรไปพบจักษุแพทย์เพื่อตรวจโดยละเอียดค่ะ แต่ทั้งนี้ หากยังคงมองเห็นภาพได้เป็นปกติ และสามารถใช้คอมพิวเตอร์พิมพ์ถามคำถามมาได้ ก็ไม่น่าเป็นโรคอะไรร้ายแรง และยังไม่ถึงขั้นตาบอดค่ะ ไม่ต้องกัวลและเครียดไปค่ะในเบื้องต้น การดูแลตนเองเพื่อป้องกันการเกิดภาวะวุ้นตาเสื่อม ก็ควรหลีกเลี่ยงปัจจัยที่หลีกเลี่ยงได้ เช่น การป้องกันการเกิดอุบัติเหตุต่างๆ ที่อาจกระแทกต่อดวงตา การไม่เล่นกีฬาหรือกิจกรรมผาดโผนที่อาจเสี่ยงต่อการเกิดอุบัติเหตุต่างๆ ไมาสะบัดศีรษะแรงๆ การแว่นตานิรภัยป้องกันในกรณีที่ต้องทำงานที่อาจมีความเสี่ยงต่อการถูกกระแทกดวงตา การป้องกันตนเองไม่ให้เป็นโรคเบาหวาน เป็นต้นนอกจากนี้ ก็ควรงดการทำงานที่ต้องใช้สายตามากไป เช่น การจ้องคอมพิวเตอร์และมือถือนานๆ หลีกเลี่ยงการมองแสงที่จ้าเกินไป ส่วนเมื่อต้องทำงานหรืออ่านหนังสือ ก็ควรให้มีแสงสว่างเพียงพอค่ะสำหรับการมีความเครียด หากเป็นมาก และมีความคิดอยากฆ่าตัวตายด้วย แนะนำควรไปพบจิตแพทย์เพื่อประเมินอาการว่ามีภาวะซึมเศร้าหรือไม่และจะได้รักษา ไม่ควรปล่อยไว้ เพราะอาจอันตรายต่อตนเองได้ค่ะ